Žans Ebers

Žans Ebers (; dzimis  Kvebekā) ir Kanādas starptautiskais meistars šahā (1978).

 Biogrāfija 
1975. gadā uzvarējis Kanādas jauniešu šaha čempionātā. 1978. gadā uzvarējis Kanādas šaha čempionātā, kurš vienlaicīgi bijis arī Pasaules šaha čempionāta izcīņas cikla zonas turnīrs un izcīnījis tiesības piedalīties starpzonu turnīrā. 1979. gadā Riodežaneiro piedalījies starpzonu turnīrā, kurā kopā ar Šimonu Kaganu dalījis 17.-18. vietu.1979 Rio de Janeiro Interzonal Tournament Vēlākajos gados vēl divas reizes uzvarējis Kanādas šaha čempionātos (2007, 2009). 2002. gadā uzvarējis Kanādas atklātajā šaha čempionātā. 2009. gadā piedalījies Pasaules kausa izcīņā šahā pēc izslēgšanas sistēmas, kurā 1. kārtā zaudējis Pjotram Svidleram.2009 World Cup

Pārstāvējis Kanādas komandu Pasaules šaha olimpiādēs, kurās piedalījies 7 reizes (1978-1984, 1990, 1996, 2002). 1982. gadā izcīnījis individuālo bronzas medaļu.OlimpBase :: Men's Chess Olympiads :: Jean Hebert

Pazīstams arī kā korespondencšahists. 1976. gadā bijis otrais Kanādas korespondencšaha čempionātā. Kanādas izlases sastāvā izcīnījis bronzas medaļu 11. Starptautiskajā Korespondencšaha olimpiādē (1995-1999).

Par panākumiem turnīros FIDE 1978. gadā viņam piešķīrusi starptautiskā meistara (IM) nosaukumu. 1984. gadā kļuvis par ICCF lielmeistaru.GM Hébert, Jean 2001. gadā uzņemts Kanādas šaha slavas zālē.

 Atsauces 

 Ārējās saites 

Kategorija:1957. gadā dzimušie
Kategorija:Kvebekā dzimušie
Kategorija:Kanādas šahisti
Kategorija:Korespondencšaha lielmeistari